text: Sor I palefroi ert montée
   Clarmondine, si acesmée
   Que vous m'orrez jà deviser.
   Vestue ert d'un drap d'outre mer,
   Moult merveilleus et moult divers ;
   Car il n'ert blans, ne noirs, ne pers,
   Ne vers, ne jaunes, ne vermaus.
   C'estoit un drois adevinaus,
   K'à paines povoit nus savoir
   Quel color il povoit avoir ;
   Et toute autele ert la sambue.
   Palefroi de si grant value
   Que estre povoit palefrois
   Avoit ; et s'estoient d'orfrois
   Riches, ce k'au frain aferi.
   Par fine verité vous di
   Que li frains ert d'or afiné.
   Or ne vous ai pas devisé
   De quoi li arçon erent fait
   De la sele ; mais, sans lonc plait,
   Vous en dirai la verité.
   D'or estoient, bien dru semé
   D'esmeraudes et de rubis,
   Li arçon que je vous devis.
   Une orle de gros pelles blans
   PageV02P245
   I ot, qui bien i ert séans.
   Li poitraus le frain ressambloit :
   C'est chose qui aferissoit.
  